สัตว์หลายชนิด มีเชื้อพันธุ์ที่ควบคุมการงอกใหม่ของอวัยวะได้
สัตว์หลายชนิดรวมทั้งสัตว์เลื้อยคลาน สะเทินน้ำสะเทินบก และสัตว์น้ำบางชนิด เมื่อส่วนที่ยื่นออกมาจากร่างกายอย่าง ขา หรือ หาง ขาดหลุดหรือเส
ขณะนี้นักวิทยาศาสตร์กำลังศึกษาความสามารถพิเศษดังกล่าวในสัตว์มีกระดูกสันหลัง และไม่มีกระดูกสันหลังบางจำพวกเพื่อดูว่า geneหรือเชื้อพันธุ์ตัวไหนที่ควบคุมการงอกใหม่ของอวัยวะนอกลำตัวอย่างแขนขาหรือหางและเพราะเหตุใดมนุษย์จึงไม่มีความสามารถพิเศษ ที่เป็นประโยชน์นี้และมีช่องทางที่จะทำให้มนุษย์มีความสามารถเช่นนั้นได้หรือไม่ Randy Dahn นักวิทยาศาสตร์ที่ศูนย์วิจัยทางชีววิทยา Mount Desert IslandBiological Laboratory ใกล้เมือง Bar Harbor รัฐMaine และคณะ กำลังศึกษาเรื่องนี้โดยใช้ปลากระเบนขนาดเล็กพันธุ์หนึ่งงานวิจัยนี้อาศัยพื้นฐานการศึกษาที่ทำกันมาหลายสิบปีแล้ว เกี่ยวกับวิธีที่สัตว์อย่างจิ้งเหลน จิ้งจก มีขาและหางงอกกลับขึ้นมาใหม่ได้ นักวิทยาศาสตร์พอมีความรู้ความเข้าใจเกี่ยวกับการที่เนื้อเยื่อของสัตว์เหล่านั้นประสานตัวกันอย่างไรในกระบวนการที่อวัยวะงอกกลับขึ้นมา แต่ความยากท้าทายที่แท้จริงนั้นอยู่ที่การทำความเข้าใจว่ามีอะไรเกิดขึ้นในระดับโมเลกุล มีการหยิบยกเรื่องการงอกกลับขึ้นมาใหม่ของอวัยวะดังกล่าวนี้ขึ้นมาอภิปรายกันในการประชุมที่ศูนย์การแพทย์กองทัพบกสหรัฐ Walter Reed ในกรุงวอชิงตันเมื่อเร็วๆ นี้ ศัลยแพทย์ Roy Aaron ผู้อำนวยการศูนย์การแพทย์เพื่อการฟื้นฟูอวัยวะที่มหาวิทยาลัย Brown รัฐ Rhode islandอธิบายว่า เมื่อเกิดบาดแผลขึ้นมา สัตว์เลี้ยงลูกด้วยน้ำนมจะสร้างมวลสารที่เรียกว่าBlastima ขึ้นมาทำให้แผลสมานตัวเมื่อแผลหายก็กลายเป็นแผลเป็น แล้วไม่มีการงอกกลับขึ้นมาใหม่ อย่างไรก็ตามมนุษย์เราสามารถที่จะสร้างส่วนที่เสียหาย ของอวัยวะภายในบางอย่างให้งอกกลับขึ้นมาใหม่ได้อย่าง ตับ ไต หรือภายนอกอย่างผิวหนัง เมื่อได้รับการปลูกถ่ายอวัยวะ แต่การที่ร่างกายยอมรับเนื้อเยื่อที่ปลูกถ่ายนั้นเป็นกระบวนการที่ไม่ยุ่งยากซับซ้อน อย่างกระบวนการที่จะทำให้ส่วนของร่างกายที่มีความยุ่งยากซับซ้อนอย่างแขนขางอกกลับขึ้นมาใหม่ทั้งหมด เพราะส่วนดังกล่าวมีทั้งกระดูกในกระดูกยังมีไขกระดูกด้วย แล้วก็มีกระดูกอ่อน เอ็น เส้นเลือด เส้นประสาทกล้ามเนื้อ และผิวหนัง นักวิทยาศาสตร์กล่าวว่าการที่จะทำให้ส่วนประกอบต่างๆ เหล่านี้งอกกลับคืนมารับรู้ทำงานประสานกันในสภาพแวดล้อมเดียวกัน และให้กลับทำงานได้อย่างเต็มที่นั้นไม่ใช่เรื่องง่าย ยังมีปัจจัยอื่นๆ อีกมากมายหลายอย่างที่จะต้องเรียนรู้ทำความเข้าใจ นายแพทย์ George Weightman ผู้อำนวยการสมทบของสถาบันฟื้ฟูอวัยวะ ที่ศูนย์การแพทย์ของมหาวิทยาลัยWake Forest กล่าวว่า เป้าหมายอย่างแรกในการศึกษาขณะนี้คือจะทดลองปลูกสร้างอวัยวะเล็กๆ อย่างปลูกให้นิ้วมือให้งอกกลับขึ้นมาได้อย่างไร และเป้าหมายที่สมเหตุสมผลตอนนี้คือการทำความเข้าใจพื้นฐาน ในระดับโมเลกุลของกระบวนการดังกล่าว จากนั้นจึงจะโยกย้ายถ่ายโอนจากผลการวิจัยไปยังการทดลองซึ่งจะทำกับหนูทดลองหรือไก่ ซึ่งใกล้กับคนเข้ามา อย่างไรก็ตามนักวิทยาศาสตร์เห็นว่า คงจะอีกหลายชั่วคนที่แนวคิด ที่จะปลูกสร้างแขนขามนุษย์ให้งอกกลับคืนมาจะกลายเป็นความจริงขึ้นมาได้ ศัลยแพทย์ Roy Aaron กล่าวว่า ตอนนี้ ผลงานด้านแขนขาเทียมใหม่ๆที่ควบคุมด้วย microprocessorเชื่อมโยงกับระบบประสาทกำลังมีความก้าวหน้าเป็นอย่างมากและว่าแขนขาเทียมจะเป็นความหวังที่ดีที่สุด ของผู้ที่สูญเสียแขนขาในระยะใกล้นี้